**Farské oznamy**

**5. nedeľa v období cez rok (7.2. 2021)**

|  |  |  |
| --- | --- | --- |
| Pondelok | Sv. Jozefíny Bakhity, panny |  |
| Utorok |  |  |
| Streda | Sv. Školastiky, panny |  |
| Štvrtok | Preblahoslavenej Panny Márie Lurdskej |  |
| Piatok |  |  |
| Sobota | O Preblahoslavenej Panne Márii, spomienka |  |
| Nedeľa | Šiesta nedeľa v cezročnom období | 10.30 online |

V pondelok je 7. svetový deň modlitby a povedomia o obchodovaní s ľuďmi.

Vo štvrtok je 29. svetový deň chorých.

V nedeľu budeme sláviť výročný deň zriadenia našej diecézy pápežom Benediktom XVI. (2008). Môžeme v tomto čase zvlášť myslieť na nášho otca biskupa Tomáša.

Otec biskup Viliam Judák vyzval ku každodennej modlitbe za odvrátenie pandémie o 20.00hod. Budem rád, keď sa k tejto výzve pripojíme, aj keď len jednoduchým povzdychom alebo desiatkom ruženca. Ak sa bude dať, budú vtedy znieť i zvony.

Chcel by som sa poďakovať za vašu finančnú podporu našej farnosti a zároveň o ňu opätovne poprosiť. Podporu na bežnú réžiu nákladov prevádzky farského kostola i farského úradu (elektrina, plyn, voda), buď prostredníctvom farského účtu alebo osobne nakoľko pre pandemické opatrenia príjem zo zvončeka i prvonedeľnej zbierky je nemožný. Ešte raz ďakujem dobrodincom za už preukázanú štedrosť a vám všetkým za pochopenie a žehnám vám do ďalšieho týždňa.

Prosím o vernosť Duchu Svätému a  dôsledné dodržiavanie epidemiologických opatrení. Viete, že verejné slávenie bohoslužieb je zatiaľ zakázané. Kňazi môžu sláviť v chrámoch súkromné bohoslužby bez účasti veriacich. Takéto súkromné bohoslužby je možné streamovať. Kňazovi pri tom však smie pomáhať len nevyhnutná asistencia. Krsty, sobáše a pohreby je možné sláviť, sú však obmedzené maximálnym počtom 6 účastníkov a podmienené dodržaním hygienických opatrení. Chrámy nie je nariadené zamknúť: nesmú sa v nich ale konať nijaké hromadné podujatia: to sa týka verejného spovedania, aj rozdávania svätého prijímania.  
V nebezpečenstve smrti je samozrejme možné individuálne vyslúžiť potrebné sviatosti zomierajúcemu.

Sv. omša v nedeľu bude prenášaná cez internet.